Centar izvrsnosti novih tehnologija
Cilj: Cilj nastave u Centrima izvrsnosti je obogaćivanje programa za potencijalno darovite učenike te uvođenje darovitih učenika u drugačiji pristup nastavi. Cilj CI novih tehnologija je omogućiti darovitim učenicima iskustvo učenja uz uvažavanje njihovih ideja, inicijative i potrebe za samostalnosti radom u manjim grupama te razvijanje logičko- kombinatoričkog, kritičkog i kreativnog mišljenja kao i motivacije za daljnji rad i razvoj svojih sposobnosti i interesa.
Ishodi: Učenik će moći:
Objasniti osnovne pojmove u području robotike.
Definirati funkcionalne zadaće robota i programirati rad robota.
Sastaviti robotske komponente u cjelinu, testirati rad robota i evaluirati gotovi proizvod.
Prezentirati projekt izrade robota za specijalne namjene. 
Razvijati logičko i kritičko mišljenje, te socijalne i komunikacijske vještine.
Razvijati vještine surađivanja i komuniciranja s drugima.
Ojačati samopoštovanje i pozitivnu sliku o sebi.
Razvijati vještine evaluacije i samoevaluacije, te (samo)prezentacije.
Namjena: Program CI novih tehnologija namijenjen je potencijalno darovitim učenicima u području novih tehnologija, prvenstveno robotike. Nastava je usmjerena na razvijanje kognitivnih sposobnosti i socio-emocionalnih vještina, s naglaskom razvoja potencijala svakog polaznika.
Nositelji: CI SDŽ;  mentori CI novih tehnologija
Sudionici: učenici koji su prošli testiranje za polaznike programa CI novih tehnologija
Način realizacije: Program će se provoditi u malim grupama, svaku drugu subotu u trajanju od četiri sata, kao izvanškolska aktivnost. Učenici će uz vodstvo mentora izraditi robota, testirati i evaluirati njegov rad te prezentirati gotovi proizvod na Projektnom danu po završetku programa. 
[bookmark: _GoBack]Način vrednovanja: evidencija dolazaka polaznika; evaluacija polaznika i mentora po završetku programa
Vremenik: tijekom nastavne godine, svaki drugi tjedan, a sukladno kalendaru CI SDŽ za šk.god. 2019/20.

